Romāns Vainšteins

**Romāns Vainšteins** (dzimis  Talsos) ir bijušais latviešu riteņbraucējs. 2000. gadā viņš kļuva par Pasaules čempionu grupas braucienā. Savas profesionāla riteņbraucēja karjeras laikā R. Vainšteins pierādījis sevi kā izcilu sprinta meistaru, kas galvenos panākumus guvis sprinta finišos no lielās grupas.

Dzimis Talsos, sportiskā ģimenē; tēvs jaunībā nodarbojies ar boksu, māte ar basketbolu. Treniņus uzsācis Kuldīgas sporta skolā pie trenera Jāņa Baukša. Septītajā klasē pārgājis mācīties uz Murjāņu sporta ģimnāziju, kur trenējies pie Jāņa Veides.

1995. gadā Prāgā Eiropas čempionātā izcīnīja otro vietu. Pēc tam 1996. gadā aizvadot sacensības Beļģijā un Francijā, izcīnījis 12 uzvaras. Finansiālu apsvērumu dēļ pēc tam Romāns devās uz Beļģiju, pēc tam Itāliju, kur parakstīja līgumu ar profesionālo komandu *Kross Selle Italia*. Jau nākamajā gadā viņš pārcēlās uz spēcīgāku komandu *[[Vini Caldirola]]*, kur kļuva par vienu no līderiem.

Viņš trīs reizes (2000., 2001. un 2003. gadā) piedalījies *[[Tour de France]]* daudzdienu velobraucienā, 2000. gadā finišējot kopvērtējuma 82. vietā. Izcīnījis uzvaras tādos velobraucienos kā *Grand Prix Larciano*, Parīze-Brisele, *Cecchi Gori*, kā arī uzvaru 1999. gada *[[Giro d'Italia]]* 6. posmā un uzvaras vairākos *[[Tirreno Adriatico]]* posmos, bijis 3. Flandrijas tūrē un velobraucienā Parīze-Rubē. Braucis tādās komandās kā *[[Vini Caldirola]]*, , *[[Lampre (riteņbraukšanas komanda)|Lampre]]*. Viņš piedalījās arī 2004. gada Olimpiskajās spēlēs, izcīnot 28. vietu.

## 2000. gada Pasaules čempionāts
2000. gada Pasaules čempionāts notika Pluē, Francijā, mēnesi pēc Sidnejas olimpiskajām spēlēm. R. Vainšteins bija atteicies startēt olimpisko spēļu sacensībās, uzskatot, ka trase viņam nav piemērota, par ko viņu īpaši kritizēja LOK vadītājs Vilnis Baltiņš un citi. Čempionātā nestartēja daļa spēcīgāko braucēju, bet Latviju pārstāvēja Vainšteins, Raivis Belohvoščiks un Arvis Piziks. R. Vainšteinam ar Pizika, lietuvieša Raimonda Rumša un arī citu valstu sportistu palīdzību izdevās noturēties vadošajā grupā un sprinta finišā pārspēt Zbigņevu Spruhu un Oskaru Freiri.

Panākums Pasaules čempionātā ļāva parakstīt līgumu ar tobrīd spēcīgāko viendienas sacensību komandu *[[Domo Farm Frites]].* 2001. gada UCI Pasaules kausa kopvērtējumā ieņēma 3. vietu.

## Personīgā dzīve
2004. gadā 31 gada vecumā R. Vainšteins beidza profesionāla riteņbraucēja karjeru, nodarbojas ar uzņēmējdarbību Kuldīgā, Latvijā un Itālijā. Karjeras laikā apguvis valodas, pārvalda latviešu, krievu, angļu, flāmu un itāļu valodu. R. Vainšteins dzīvoja Itālijā, bet regulāri viesojās arī Latvijā.

Pirmajā laulībā dzimusi meita, kas kopā ar māti dzīvo Itālijā. Pēc šķiršanās 2002. gadā apprecējies ar Elizabeti Kaldirolu, velosporta komandas *[[Vini Caldirola]]* un vīna biznesa īpašnieka meitu. Ģimenē dzimušas divas meitas, bet 2009. gadā laulība šķirta. Kopā R. Vainšteinam ir četri bērni.

2016. gada beigās atgriezies uz dzīvi Latvijā, 2017. gada janvārī apstiprināts par Latvijas izlases šosejas riteņbraukšanā galveno treneri. Šo amatu viņš pameta pēc nedaudz vairāk kā piecu mēnešu darba.

2025. gada 10. martā Vainšteinu arestēja Bergamo lidostā, izpildot 2018. gada tiesas lēmumu par uzturlīdzekļu nemaksāšanu 1997. gadā dzimušajai meitai, kurā viņam tika piespriests 4 mēnešu cietumsods, ko sportists izcieta līdz jūlijam.

## Sasniegumi

**1995**
* 42 — Pasaules čempionāts individuālajā braucienā, Tundža, Kolumbija

**1996**
* 106. —  grupas brauciens, Atlanta, ASV

**1998 — ''Kross'' (Itālija)**
* 1. — *Grand Prix Industria e Artigianato*, Larkiano, Itālija
* 1. — *GP Arhus*, Dānija
* 3. — Latvijas čempionāts grupas braucienā
* 11. — Pasaules čempionāts grupas braucienā, Valkenburga, Nīderlande

**1999 — **' (Itālija)**
* 1. — [[Latvijas čempionāts šosejas riteņbraukšanā grupas braucienā|Latvijas čempionāts grupas braucienā]]
* 1. — [[Parīze-Brisele]], Francija/Beļģija (klasika)
* 1. — ''[[Giro d'Italia]]'' 6. posms, Fodžia, Itālija
* 1. — ''GP Kanton Aargau'', Gipingene, Šveice
* 1. — ''[[Tirreno-Adriatico]]'' 1. posmā, Sorento, Itālija
* 1. — ''[[Tirreno-Adriatico]]'' 6. posmā, Alba Adriatika, Itālija
* 1. — ''GP Chiasso'', Šveice
* 1. — ''Settimana internazionale di Coppi e Bartali'', Itālija
* 2. — ''Giro del Lago Maggiore'', Brisago, Šveice
* 3. — ''[[HEW Cyclassics]]'', Hamburga, Vācija (Pasaules kauss)
* 3. — ''Coppa Bernocchi'', Itālija
* 4. — ''Trofeo Melinda Val di Non'', Itālija
* 5. — [[Gente-Vevelgema]], Beļģija (klasika)
* 16. — ''[[Amstel Gold Race]]'', Nīderlande (Pasaules kauss)
* 18. — ''[[Omloop Het Volk]]'', Beļģija (klasika)
* 25. — [[Flandrijas tūre]], Beļģija (Pasaules kauss)
* 25. — ''[[Tirreno-Adriatico]]'', Itālija (uzvara 1. posmā, sacensību līderis līdz ceturtajam posmam, trešais otrajā posmā un 6. posma uzvarētājs)
* 29. — Pasaules čempionāts grupas braucienā, Verona, Itālija
* 33. — [[Parīze-Tūra]], Francija (Pasaules kauss)
* 35. — ''[[Tour de Romandie]]'', Šveice (6. pēdējā (5. posmā))
* 41. — [[Milāna-Sanremo]], Itālija (Pasaules kauss)
* nefinišēja — ''Giro d'Italia'' (neuzsāka 13. posmu: bija 5. pirmajā posmā, 6. ceturtajā posmā, uzvarēja 6. posmā un 2. septītajā posmā)

;2000 — **'
: Pasaules čempions grupas braucienā — Pluē, Francija
: 1. — *Coppa Bernocchi*
: 1. — *[[Tirreno–Adriatico]]* 8. posms
: 1. — *Rheinland-Pfalz Rundfahrt* posmā
: 3. — Sansevastjanas klasika
: 3. — Flandrijas tūre

;2001 — *[[Domo-Farm Frites]]*
: 1. — *[[Volta a Catalunya]]* 3. posms
: 1. — *[[Tirreno - Adriatico]]* 6 posms
: 2. — *[[HEW Cyclassics]]*
: 3. — Milāna–Sanremo
: 3. — Pasaules kauss
: 3. — Parīze-Rubē
: 132. — *[[2001. gada Tour de France|Tour de France]]*

;2002 — *[[Domo-Farm Frites]]*
: 5. — Parīze-Tūra
: 3. — Latvijas čempionāts individuālajā braucienā

;2003 — **
: 1. — *Giro Della Provincia Di Lucca* 4. posms
: 116. — *[[2003. gada Tour de France|Tour de France]]*

;2004 — Lampre-Caffita
: 7. — Milāna–Sanremo
: 11. — Parīze-Rubē
: 5. — *GP de Fourmies*

## Sasniegumi lielajās tūrēs

Piezīme: IZST — izstājās

## Atsauces

## Ārējās saites
* Oficiālā mājaslapa